armvectores/hy_wikipedia_2023 huggingface dataset:
Sunny Summer

«Sunny Summer» (անգլ. թարգմանաբար՝ «Արևային ամառ»), հարավկորեական գըրլ բենդ GFriend-ի յոթերորդ մինի ալբոմը։ Այն համարվում է խմբի առաջին հատուկ «ամառային ալբոմ»ը։ Ալբոմը թողարկվել է 2018 թվականին` Source Music-ի կողմից և տարածվել է kakao M-ի միջոցով։


== Ստեղծագործություն ==
Ալբոմը պարունակում է հինգ երգ, այդ թվում` համանուն «Sunny Summer» վերնագրային երգը։ Թրեքը Billboard-ը նկարագրել է որպես «օդային, բուռն վոկալ, որը ցատկում է մեղեդու վրա, [երգը] ղեկավարվում է խմբի թարմացնող վոկալային երանգներով, երբ նրանք միասին երգում են անմոռանալի թռիչքի մասին»։


== Թրեք-լիստ ==


== Չարթեր ==


=== Ամենշաաթյա չարթեր ===


=== Ամփոփիչ չարթ ===


== Վաճառք ==


== Ծանոթագրություններ ==
Արսեն Կիտուր

Արսեն Կիտուր (1883, Բայազետ - 1976, Բեյրութ), հայ հասարակական գործիչ։ 1905 թվականից հնչակյան կուսակցության անդամ։


== Կենսագրություն ==
Ավարտել է Էջմիածնի Գևորգյան ճեմարանը (1908) և Կոստանդնուպոլսի Պետական բարձրագույն ուսուցչանոցը (1914)։ 1916 թվականին Բաղդադում կազմակերպել է «Տարագրելոց պաշտպանության մարմին» բարեգործական ընկերությունը, որը նյութական օգնություն է ցույց տվել 1915 թվականի Մեծ եղեռնի ժամանակ Իրաք տարագրված հայերին։
1917 թվականին տեղափոխվել է Անդրկովկաս, 1918 թվականին մասնակցել Սարդարապատի ճակատամարտին։ 1920 թվականի նոյեմբերին, գտնվելով Իրաքում, ողջունել է Հայաստանում խորհրդային կարգերի հաստատումը։
1920-ական թվականներին աջակցել է Միջագետքից Խորհրդային Հայաստան հազարավոր հայերի ներգաղթի գործին։ 1937-1957 թվականներին (ընդմիջումով) եղել է Բեյրութի «Արարատ» օրաթերթի խմբագիրը։


== Աշխատությունները ==
Հրատարակել է մարքսիզմը մանրբուրժուական տեսանկյունից մեկնաբանող՝ «Պատմութեան փիլիսոփայութիւնը» (1911), «Մարքսիզմ, դարվինիզմ, հոգին ու նիւթը» (1939), հնչակյան կուսակցության անցյալն իդեալականացնող՝ «Հայ ազատագրութեան ճանապարհին» (1949), «Յուշեր եւ փուշեր» (Բեյրութ, 2-րդ հրատարակություն, 1956) և այլն գրքեր։ «Արարատ»-ում տպագրած մի շարք հոդվածներում պաշտպանել է ԽՍՀՄ արտաքին քաղաքականությունը՝ արտահայտելով սփյուռքահայ առաջադիմական ուժերի ձգտումները։ Խմբագրել է «Պատմութիւն Ս. Դ. Հնչակեան Կուսակցութեան» երկհատոր աշխատությունը (Բեյրութ, 1962)։


== Աղբյուրներ ==
Գառնիկ Ստեփանյան, Կենսագրական բառարան. հատոր Բ, Ե., 1981, «Սովետական գրող», էջ 109։
(3040) Կոզայ

(3040) Կոզայ (անգլ.՝ Kozai), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1979 թվականի հունվարի 23-ին Ուիլլիամ Լիլերի կողմից Սերո Տոլոլոյում։
Միջին հեռավորությունը Արեգակից կազմում է 1,840783 ա. մ., առավելագույնը մոտենում է 1,4719 ա. մ. հեռավորության վրա և հեռանում 2,2097 ա. մ.։ Արեգակի շուրջ մեկ ամբողջական պտույտ է կատարում 912,23 երկրային օրվա ընթացքում, իր ուղեծրով շարժվելով միջինում 0,394639 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 46,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3040) Կոզայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անի Եղիազարյան

Անի Տիգրանի Եղիազարյան (մայիսի 14, 1985(1985-05-14), Վաղաշեն, Մարտունու շրջան, Հայկական ԽՍՀ, ԽՍՀՄ), բանասիրական գիտությունների թեկնածու, թումանյանագետ, Հովհաննես Թումանյանի թանգարանի տնօրեն։


== Կրթություն ==
Անի Եղիազարյանը ծնվել է  1985 թվականի մայիսի 14-ին  Մարտունու շրջանի Վաղաշեն գյուղում։ 2004-2008 թվականներին սովորել է Երևանի պետական համալսարան հայ բանասիրության ֆակուլտետում՝ ստանալով բանասիրության, մանկավարժության բակալավրի աստիճան հայոց լեզու և գրականություն մասնագիտությամբ։ Դիպլոմային աշխատանքի թեման եղել է «Հեթանոսական և քրիստոնեական հավատալիքների միաձուլումը «Սասնա ծռեր» էպոսում»։ 2008-2010 թվականներին սովորել է ԵՊՀ հայ բանասիրության ֆակուլտետում՝ ստանալով բանասիրության մագիստրոսի աստիճան հայոց լեզու և գրականություն մասնագիտությամբ։ Մագիստրոսական աշխատանքի թեման եղել է՝ «Երկվորյակ և զույգ կերպարների դիցաբանական դրսևորումները «Սասնա ծռեր» էպոսում»։ Ուսումը շարունակել է Գիտությունների ազգային ակադեմիայում՝ 2011-2014 թվականներին սովորելով ՀՀ ԳԱԱ Մանուկ Աբեղյանի անվան գրականության ինստիտուտում՝ որպես հայցորդ։ Թեկնածուական ատենախոսության թեման եղել է՝ «Հովհ. Թումանյանը և Արևելքը»։ Դիպլոմավորված մասնագետ է՝ բանասիրական գիտությունների թեկնածու, թումանյանագետ։


== Աշխատանքային գործունեություն ==
2009-2010 թվականներին աշխատել է Հովհ. Թումանյանի թանգարանում՝ որպես կրտսեր գիտաշխատող, 2011-2016 թվականներին՝ որպես ավագ գիտաշխատող, 2017-2019 թվականներին նույն տեղում՝ որպես գիտական գծով փոխտնօրեն։ 2019 թվականի հունվարից մինչ օրս Հովհ. Թումանյանի թանգարանի տնօրենն է։
Կարդացել է մի շարք դասախոսություններ, մասնակցել տեղական և միջազգային գիտաժողովների, կազմակերպել մրցույթ-փառատոններ, ցուցահանդեսներ, կրթական խաղեր։ 
2012-2014 թվականներին եղել է Հանրապետական առարկայական օլիմպիադայի հայ գրականության հանրապետական փուլի հանձնաժողովի անդամ և հարցաշարի կազմող։ 2017 թվականին մասնակցել է Հանրային հեռուստաընկերության հետ համագործակցության արդյունքում ստեղծված հայ մեծերի մասին 16 փաստավավերագրական ֆիլմի սցենարային աշխատանքներին, եղել գրական խորհրդատու։
Երկու տասնյակից ավելի գիտական հոդվածների հեղինակ է։


== Գիտական գործունեություն ==


== Ծանոթագրություններ ==


== Արտաքին հղումներ ==
Առավոտ լուսո հարցազրույց. Անի Եղիազարյան
Հայտնաբերվել են Թումանյանի անտիպները և պատրաստ են հրապարակման. Անի Եղիազարյան
Թանգարանը հրատարակել է Հովհ. Թումանյանի զավակների արխիվները. Անի Եղիազարյան
Առավոտ լուսո հարցազրույց. Անի Եղիազարյան
Թանգարանային կյանքը պանդեմիայի օրերին. Անի Եղիազարյան
Զագորբ (գյուղ, Մեժգորեի շրջան)

Անվան այլ կիրառումների համար տե՛ս՝ ԶագորբԶագորբ (ուկրաիներեն՝ Загорб), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Զագորբ գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսպանիայի ազգային պարկերի ցանկ

Իսպանիայում կան թվով 15 ազգային պարկեր, տասը Պիրենեյան թերակղզում, իսկ հինգը Կանարյան և Բալեարյան կղզիներում։ Դրանք տեղակայված են Իսպանիայի տասնյոթ ինքնավար մարզերից տասներկուսում։ Ամենաշատ ազգային պարկերը Կանարյան կղզներում են, չորսը՝ Անդալուզիաում, Կաստիլիա-Լա Մանչայում, և ևս երկուսը Կաստիլիա և Լեոնում։ Իսպանիայի Բասկերի Երկիր, Լա Ռիոխա, Մուրսիա, Նավառա և Վալենսիա հինգ ինքնավար մարզերը ազգային պարկեր չունեն։


=== Ազգային պարկեր ===


== Ծանոթագրություններ ==


== Արտաքին հղումներ ==
Página web del Ministerio de Agricultura sobre Red de Parques Nacionales de España Archived 2016-10-20 at the Wayback Machine.
Իգոր Տուրչին

Իգոր Եվդոկիմովիչ Տուրչին (ուկրաիներեն՝ Ігор Євдокимович Турчин, նոյեմբերի 16, 1936(1936-11-16), Sofiivka, Ուկրաինա և Օդեսա, Ուկրաինական ԽՍՀ, ԽՍՀՄ - նոյեմբերի 7, 1993(1993-11-07), Բուխարեստ, Ռումինիա), հանդբոլի ուկրաինացի մարզիչ, եղել է խորհրդային, այնուհետև Ուկրաինայի ազգային հավաքականների մարզիչ 1973 թվականից մինչև 1993 թվականը, նվաճել է Օլիմպիական խաղերի երեք և աշխարհի առաջնությունների հինգ մեդալ։ ԽՍՀՄ վաստակավոր մարզիչ (1971), մանկավարժական գիտությունների դոկտոր։ Ամենահաջողակ մարզիչը հանդբոլի պատմության մեջ։ Սպորտում ունեցած ակնառու ձեռքբերումների համար Տուրչինն ու իր «Սպարտակ» (Կիև) թիմն ընդգրկվել են Գինեսի ռեկորդների գրքում։


== Կենսագրություն ==
1959 թվականին Տուրչինն սկսել է աշխատել սկսնակների խմբի հետ, որոնցից 1962 թվականին ստեղծել է «Սպարտակ» (Կիև) ակումբը։ Ակումբը 20 անգամ դարձել է ԽՍՀՄ չեմպիոն (1969-1988), 13 անգամ հաղթել է Եվրոպայի Չեմպիոնների լիգան (1970-1973, 1975, 1977, 1979, 1981, 1983, 1985–1988): 1976 թվականին ճանաչվել է աշխարհի լավագույն մարզիչ։
ԽՍՀՄ կանանց հավաքականն Իգոր Տուրչինի գլխավորությամբ զբաղեցրել է առաջին տեղը Մոնրեալում (1976) և Մոսկվայում (1980) կայացած Օլիմպիական խաղերում, նվաճել բրոնզե մեդալ Սեուլում (1988), երկու անգամ հաղթել աշխարհի առաջնություններում (1982, 1986), 1975 և 1978 թվականներին դարձել է աշխարհի առաջնության արծաթե, 1973 թվականին՝ բրոնզե մեդալակիր։
Իր կարիերայի սկզբում Տուրչինը մարզել է նաև սեղանի թենիս խաղացողների, և նրա սանը դարձել է Ուկրաինական ԽՍՀ չեմպիոն։
1965 թվականին Իգոր Տուրչինն ամուսնացել է ենթականերից մեկի՝ Զինաիդա Ստոլիտենկոյի հետ։ Նրանք ունեցել են մեկ դուստր` Նատալյան (ծնվել է 1971 թվականին) և մեկ որդի` Միխայիլը (ծնվել է 1983 թվականին)։ Նատալյան  մոր հետ խաղացել է Կիևի «Սպարտակում», իսկ Միխայիլն զբաղվել էբասկետբոլով։ Կյանքի վերջին տարիների ընթացքում նա կրել է սրտի մի քանի կաթված։ Տուրչինը Նորվեգիայում բարդ վիրահատություն է տարել, որի արժեքը (25 հազար դոլար) վճարել է նորվեգական ակումբներից մեկը, որը հավաքներ է անցկացրել «Սպարտակի» բազայում։ Դրա փոխարեն Տուրչինն ութ ամիս մարզել է Նորվեգիայի կանանց հանդբոլի թիմը։ Տուրչինը մահացել է 1993 թվականին Ռումինիայի մայրաքաղաք Բուխարեստում Եվրոպայի հանդբոլի ֆեդերացիայի գավաթի խաղարկության ժամանակ սրտի կաթվածից։ Նրա մահից հետո կինն ստանձնել է ամուսնու պարտականությունները` ղեկավարելով Կիևի «Սպարտակ» ակումբն ու Ուկրաինայի հանդբոլի ազգային հավաքականը։


== Պարգևներ ==
Աշխատանքային կարմիր դրոշի շքանշան (1976, 1980)
«Պատվո նշան» շքանշան (1971)
Ժողովուրդների բարեկամության շքանշան (1985)


== Ծանոթագրություններ ==


== Արտաքին հղումներ ==
Իգոր Տուրչինի կենսագրությունը
Սալին շրջան (այլ կիրառումներ)

Սալին շրջան, կարող է վերաբերել՝

Սալին շրջան - ԱՄՆ Իլինոյս նահանգի 102 վարչական միավորներից մեկը
Սալին շրջան - ԱՄՆ Կանզաս նահանգի 105 վարչական միավորներից մեկը
Սալին շրջան - ԱՄՆ Միսսուրի նահանգի 114 վարչական միավորներից մեկը
Սալին շրջան - ԱՄՆ Նեբրասկա նահանգի 93 վարչական միավորներից մեկը
Ատամնամշակման հաստոցներ

Ատամնամշակման հաստոցներ, տարբեր տեսակի ատամնանիվների, ատամնաձողերի, որդնակների և բազմաերիթային լիսեռների կառչման տարրերը մշակելու մետաղահատ հաստոցներ։ Ատամների մշակումը ատամնամշակման հաստոցների վրա կատարվում է պատճենահանման կամ շրջագլորման մեթոդով (Ատամնամշակման գործիքներ)։ Ատամնամշակման հաստոցները հիմնականում դասակարգվում են ըստ մշակման ձևի և կտրող գործիքի տեսակի (ատամնաֆրեզման, ատամնանիվների, ատամների բանող մակերևույթների վերջնամշակումը կատարվում է ատամնաշևինգման (սկավառակային կամ ատամնաձողային շևերների միջոցով), ատամնակիպահղկման (հղկիչ փոշու և կիպահղկիչի միջոցով) և ատամնահղկման (ատամների կողային կարծր մակերևույթների հղկում) հաստոցների վրա։ Ատամնանիվների ատամների վերջնամշակման նոր, առավել բարձր արտադրողական եղանակ է ատամնահոնինգումը (Հոնինգում), որը կիրառվում է ատմնաշևինգումից և ջերմամշակումից հետո։ Ատամնահոնինգումից հետո ատամնային փոխանցումների աղմուկը զգալիորեն նվագում է։ Ատամնամշակման հաստոցներ են նաև ատամնանիվներն ըստ աղմուկի փորձարկման հաստոցները։ Ատամնանիվների ըստ աղմուկի փորձարկումը և ընտրումը կատարվում են այնպիսի հաստոցների վրա, որոնցում ճիշտ կառչման մեջ գտնվող փորձարկման ենթակա կցորդված ատամնանիվները շարժման մեջ են դրվում հաստոցի էլեկտրաշարժիչի միջոցով։ Ատամնանիվի պիտանիության աստիճանը որոշվում է ուժեղացուցիչ խոսափողի կամ էլեկտրաչափիչ սարքի օգնությամբ։ Ատամնանիվ, ատամնավոր փոխանցումներում օգտագործվող դետալ։ Նայած ատամնավոր փոխանցման տիպին, ատամնանիվները լինում են գլանային, կոնական և հիպերբոլական (մասնավորապես, պտուտակային, որդնակային և հիպոիղային)։ Ատամնանիվները լինում են ուղղատամ (գլանային կողմնային մակերևույթով) և շեղատամ (պտուտակային կողմնային մակերևույթով), որոնք բարձրացնում են փոխանցման սահունությունը։ Մեծ հզորություններ փոխանցելու համար կիրառվում են երկշեղատամ գլանային ատամնանիվներ, որոնց ատամներն անկյան տակ թեքված են տարբեր կողմեր։ Դրա շնորհիվ վերանում Է առանցքային ճնշումը, որն առկա է շեղատամ ատամնանիվներում։ Ատամնանիվների ատամնապսակը կարող Է մշակված լինել ինչպես նրա արտաքին, այնպես Էլ ներքին մակերևույթին։ Ատամնանիվներին ներկայացվող պահանջներին (արագընթացություն, ղանդաղընթացություն, ամրություն, երկարակեցություն) համապատասխան, դրանք պատրաստվում են լեգիրված պողպատներից, թուջից, գունավոր համաձուլվածքներից (բրոնզ, արույր ևն), պլաստմասսաներից, տեքստոլիտից են։
Սլոբոդկա-Օխրիմովեցկայա

Սլոբոդկա-Օխրիմովեցկայա (ուկրաիներեն՝ Слобідка-Охрімовецька), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Սլոբոդկա-Օխրիմովեցկայա գյուղում բնակվում էր 930 մարդ։ Բնակավայրը զբաղեցնում է 2936 կմ² տարածք։ Բնակչության խտությունը կազմում էր 316,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարասկովեևսկի գյուղական խորհուրդ (Խարկովի մարզ)

Պարասկովեևսկի գյուղական խորհուրդ  (ուկրաիներեն՝ Парасковіївська сільська рада), Ուկրաինայի Խարկովի մարզի Կեգիչյովսկի շրջանում։
2001 թվականի տվյալներով Պարասկովեևսկի գյուղական խորհրդում բնակվում էր 603 մարդ։ Բնակավայրը զբաղեցնում է 41.69 կմ² տարածք։ Բնակչության խտությունը կազմում էր 14.46 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հիմքային ապարներ

Հիմքային ապարներ, մագմատիկ ապարներ են, որոնք պարունակում են 44—53% սիլիկահող և բնութագրվում են ալյումինի Al, կալցիումի Ca, երկաթի Fe, մագնեզիումի Mg բարձր պարունակությամբ։
Հիմքային ապարների համար կարևորագույն միներալներ են հանդիսանում հիմքային պլագիոկլազները, (անորթիտ, բիտովնիտ, լաբրադոր,), պիրոքսենները (շեղանկյունային և մոնոկլինային), օլիվինը։ Տարբերում են բնականոն, ենթաալկալիական, ալկալիական շարքերի պլուտոնիկ և հրաբխային հիմքային ապարներ։ 
Հիմքային ապարները կարող են լինել ինչպես ինտրուզիվ (գաբբրո, նորիտ), այնպես էլ էֆուզիվ (բազալտ)։
Ալեքսանդր I-ի երկիր

Ալեքսանդր I-ի երկիր, Անտարկտիկական թերակղզու հարավ–արևմտյան մասը Անտարկտիդայում։ Երկարությունը մոտ 400 կմ է, լայնությունը՝ մոտ 200 կմ։ Ներքին մասը բարձրադիր սառցային սարավանդ է (Ստիվենսոն լ., 2987 մ)։ Հայտնագործել է Ֆ. Ֆ. Բելինսգաուզենի և Ս. Պ. Լազարևի արշավախումբը (1821)։
Յոլանդա Հադիդ

Յոլանդա Հադիդ (հունվարի 11, 1964(1964-01-11), Պապենդրեխտ, Նիդերլանդներ ), ամերիկա-հոլանդացի հեռուստատեսային անձ և նախկին մոդել։ Նա ավելի շատ հայտնի է որպես The Real Housewives of Beverly Hills ամերիկյան ռեալիթի շոուի աստղ։


== Վաղ մանկություն ==
Յոլանդա վան դեն Հերիկը ծնվել է 1964 թվականին հունվարի 11-ին, մեծացել է Պապենդրեխտում, ապա տեղափոխվել Նիդեռլանդներ իր ծնողների և եղբոր՝ Լեոյի հետ։ Երբ նա յոթ տարեկան էր հայրը մահացավ ավտովթարի հետևանքով, մորը թողնելով երկու անչափահաս երեխաների հետ։


== Կարիերա ==
Հոլանդացի դիզայներ Ֆրանս Մոլենարը խնդրում է վան դեր Հերիկին փոխարինել իր մոդելներից մեկին, և հենց այդ ժամանակ էլ նա բացահայտվում է Էյլին Ֆորդի կողմից, որից հետո կնքում է պայմանագիր Ford մոդելների հետ։ Այնուհետև վան դեն Հերիկը որպես մոդել հանդես է գալիս Միլանում, Սիդնեյում, Քեյփթաունում, Տոկիոյում, Նյու Յորքում, Լոս Անջելեսում և Համբուրգերում։ Նա վարում է մոդելի կարիերա տասնհինգ տարի, որից հետո ցանկանում է ընտանիք կազմել։ 1994 թվականին Վան դեն Հերիկը հանդիպում է Մոհամենդ Հադիդին և ամուսնանում վերջինիս հետ։
Վան դեն Հերիկի առաջին ամուսնությունը Մոհամենդ Հադիդի՝ անշարժ գույքի գործակալի հետ տևել է 1994 թվականից մինչև 2000 թվականը։ Զույգը ունեցավ երեք երեխա՝ Ջելենա Հադիդը, ով ծնվել է 1995 թվականի ապրիլի 23-ին , Իզաբելլան (Բելլա) ծնվել է 1996 թվականի հոկտեմբերի 9-ին  և Անվարն ծնվել է 1999 թվականի հունիսի 22-ին։
Դրանից հետո ամուսնանում է երաժիշտ, կոմպոզիտոր Դևիդ Ֆոստերի հետ Կալիֆոռնիա նահանգի Բևեռլի Հիլզ քաղաքում 2011 թվականի նոյեմբերի 11-ին, 2010 թվականին Սուրբ Ծննդյան նախօրյակի հանդիպելուց հետո։
2012 թվականին Ֆոստերը ախտորոշել է լյարդային հիվանդություն, նա բազմիցս հայտարարել է դրա մասին The Real Housewives of Beverly Hills դրվագում։ 2012 թվականի դեկտեմբերին նա հաղորդել է, որ նա ներարկում է ունեցել իր թևի մեջ, օգնելու նրան բուժել լյարդային քրոնիկական հիվանդությունը։ 2013 թվականի ապրիլին նա ուներ պորտի հեռացում։ 2015 թվականի հունվարին, նա բացահայտեց, որ հիվանդության պատճառով նա զրկվել է կարդալու, գրելու, հեռուստացույց դիտելու ունակությունից։
 2015 թնականի դեկտեմբերի մեկին Ֆոստերը հայտարարեց, որ նա և Դավիդ Ֆոստերը որոշել են բաժանվել։ Ամուսնալուծությունից հետո նա փոխել է իր ազգանունը վերադարձնելով Հադիդ ազգանունը համապատասխանեցնելով իր երեխաների ազգանվան հետ։ Ամուսնալուծությունը կատարվեց 2017 թվականի մայիսին։


== Ծանոթագրություններ ==
Արկնի

Արկնի, (Արղնի, Արղանա) ավան Հայոց Ծոփք նահանգի Պաղնատուն գավառում։ Գտնվում է Խարբերդ-Արղանամադեն-Դիարբեքիր գլխավոր ճանապարհի վրա, Արղանամադեն գետի աջ կողմում, Քոլադ լեռան լանջին։


== Պատմություն ==
Բնակավայրի մասին առաջին անգամ 638 թվականին հիշատակել է արաբ պատմիչ Էլ-Վակիդին։ Այն նշված է եղել Մադեն անունով։
11-րդ դարի կեսին բերդին տիրել են հայազգի Հարպիկ իշխանը և իր եղբայրները, որոնք հաջողությամբ դիմակայել են բյուզանդական զորքին։ 1060-ական թվականներին Արկնին գրավեցին և ավերեցին սելջուկները։ 14-րդ դարի վերջերին տիրել է Յուսուֆ անունով ամիրան (Թավրիզի կողմերից), իսկ 1555 թվականից՝ օսմանյան Թուրքիան։ Արկնիի հայ բնակիչները տեղահանվեցին 1915 թվականի Մեծ եղեռնի ժամանակ։ Նրանց մեծ մասը կոտորվեց։ Փրկվածները գաղթեցին այլևայլ վայրեր։


== Բնակչություն ==
19-րդ դարի սկզբին ուներ ավելի քան 6150 բնակչություն, որից մոտ 3000-ը՝ հայեր, մնացածը՝ թուրքեր, հույներ, քրդեր։


== Տնտեսություն ==
Բնակիչները զբաղվում էին հողագործությամբ, անասնապահությամբ, այգեգործությամբ։ Նաև մշակում էին բամբակ։


== Օգտակար հանածոներ ==
Ակնիում կար պղնձի և ոսկու հանքեր։


== Պատմամշակութային կառույցներ ==
Արկնիում կար երկու եկեղեցի (երկուսն էլ՝ Սբ․ Սարգիս անունով) և ուխտատեղիներ՝ Ս. Սարգիս և Ս. Փրկիչ անուններով։
Մոտակայքում, անմատչելի ժայռի վրա գտնվում էր Բարձրահայաց Սբ․ Աստվածածնի վանքը։ 1433 թվականին կառուցված վանքը կամարակապ էր և գմբեթավոր։ Վանքն ավերվել է 1915 թվականի Մեծ եղեռնի տարիներին։ Վանքում արտագրված մի քանի ձեռագրեր պահպանվել են մինչև մեր օրերը։
Արկնիի մոտ էր համանուն բերդը, որը հայ մատենագիրները կոչել են «Ամուրն Արղնոյ»։ Այն ավերվել է դեռևս հին ժամանակներում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սասսի

Սասսի (էստ․՝ Sassi), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3378) Սյուզանվիկտորիա

(3378) Սյուզանվիկտորիա (անգլ.՝ Susanvictoria), աստերոիդ աստերոիդների հիմնական գոտում։ Հայտնաբերվել է 1922 թվականի նոյեմբերի 25-ին Ջորջ վան Բիսբրուկի կողմից Ուիլիամս Բեյում։
Միջին հեռավորությունը Արեգակից կազմում է 2,316603 ա. մ., առավելագույնը մոտենում է 2,1046 ա. մ. հեռավորության վրա և հեռանում 2,5286 ա. մ.։ Արեգակի շուրջ մեկ ամբողջական պտույտ է կատարում 1287,88 երկրային օրվա ընթացքում, իր ուղեծրով շարժվելով միջինում 0,279529 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3378) Սյուզանվիկտորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էշաու

Էշաու (գերմ.՝ Eschau), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը կազմում է 3881 մարդ (2010 թվական, դեկտեմբերի 10)։ Զբաղեցնում է 38, 12 կմ² տարածք։ Պաշտոնական կոդն է 09 6 76 123։
Կոմունան բաժանվում է 4 գյուղական շրջանի։


== Ծանոթագրություններ ==


== Արտաքին հղումներ ==
Պաշտոնական կայք
Կաբիլա (այլ կիրառումներ)

Կաբիլա անունը կամ տերմինը կարող է վերաբերել հետևյալ հոդվածներին․

Կաբիլա - գյուղ Էստոնիայի Կեռնու շրջանի կազմում։
Կաբիլա - գյուղ Էստոնիայի Սուուռե-Յաանի շրջանի կազմում։
Լա Էսկալա

Լա Էսկալա (իսպ.՝ La Escala), մունիցիպալիտետ Իսպանիայում` Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Ալտ Էմպորդա շրջանում։ Զբաղեցնում է 16 կմ2 տարածք։ Բնակչությունը` 10387 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2008-02-28 at the Wayback Machine.
Լի Վոն Ջոնգ

Լի Վոն Ջոնգ (հունվարի 1, 1966(1966-01-01) կամ դեկտեմբերի 12, 1966(1966-12-12), Buyeo County, Հարավային Չունգչոնգ, Հարավային Կորեա), հարավկորեացի դերասան։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Տարբեր շոուներ ==


== Թատրոն ==
Կույր (2010)


== Մրցանակներ ==
2002 SBS Drama Awards: Լավագույն օժանդակող դերասան (Գեղջուկ շրջան)
2006 KBS Drama Awards: Լավագույն դերասան(Վատ պատմություն)
2007 SBS Drama Awards:  Լավագույն օժանդակող դերասան փոքրիկների մեջ  (Փողերի պատերազմը)
2008 KBS Drama Awards: Գերազանցության մրցանակ,դերասան շաբաթական դրամայում (Մեծն թագավոր, Սեջոնգ)


== Ծանոթագրություններ ==


== Արտաքին հղումներ ==
Lee Won-jong Internet Movie Database կայքում
Ամպատո

Ամպատո (իսպ.՝ Ampato), հրաբուխ Հարավային Ամերիկայում, Պերուի տարածքի հարավում։
Գտնվում է Արեկիպից 100 կմ դեպի հյուսիս–արևմուտք։ Բարձրությունը 6288 մ, ձմռանը գագաթը ծածկված է ձնով։ Այն համարվում է հին հրաբուխների շղթայի մի հատվածը, որոնք միացած են Սաբանկայա ընդհանուր անունով։
Հալող սառույցների հետևանքով 1995 սեպտեմբերին, Ամպատո գագաթի մոտակայքում գտնվեցին Ինկեր ցեղի աղջիկների մումիֆիկացված մարմիններ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
GLOBAL VOLCANISM PROGRAM — Smithsonian Institution
Peakbagger.com
Peakware.com Archived 2012-10-11 at the Wayback Machine.
Mountain-Forecast.com
Nationalgeographic.com Archived 2010-02-08 at the Wayback Machine.
Տաջիկստանի Օլիմպիական կոմիտե

Տաջիկստանի Օլիմպիական կոմիտե, Տաջիկստանի ազգային օլիմպիական կոմիտե։ Ընկերությունը հիմնադրվել է 1992 թվականին։ Դարձել է ՄՕԿ-ի անդամ 1993 թվականին։ Գրասենյակը գտնվում է Դուշանբեում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ. ։


== Տես նաև ==
Տաջիկստանը Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Կանգվար (այլ կիրառումներ)

Կանգվար, կարող է վերաբերել՝

Կանգվար - ամրոց Մեծ Հայքի Վասպուրականի Անձևացյաց գավառում
Կանգվար - ամրոց Մեծ Հայքի Գուգարք աշխարհամասի Տաշիր գավառում
Կանգվար - վանք Մեծ Հայքի Վասպուրական աշխարհի Անձևացյաց գավառում
Տալի-Սիզա

Տալի-Սիզա (ռուս.՝ Таллы-Сыза, բաշկիրերեն՝ Таллыһыҙа), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 178 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զեմո Աբաշա

Զեմո Աբաշա (վրաց.՝ ზემო აბაშა), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Սամտրեդիայից հեռու է 20 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 154 մարդ (վրաց.)</ref>:


== Ծանոթագրություններ ==
Գաբասովո

Գաբասովո (ռուս.՝ Габбасово, բաշկիրերեն՝ Ғәббәс), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աժանջյան

Աժանջյան, հայկական ազգանուն։


== Ազգանունը կրողներ ==


== Ծանոթագրություններ ==
Տրուա 2 (կանտոն)

Տրուա 2 (ֆր.՝ Troyes-2), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 16659 մարդ էր։Կանտոնի համարը 1023 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Շիշկինո (գյուղ, Սակիի շրջան)

Անվան այլ կիրառումների համար տե՛ս՝ ՇիշկինոՇիշկինո (ուկրաիներեն՝ Шишкине, Ղրիմի թաթարերեն՝ Naydorf), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Նայդորֆ։
2001 թվականի տվյալներով Շիշկինո գյուղում բնակվում էր 528 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իզաբելլա Սկորուպկո

Իզաբելլա Սկորուպկո (շվեդերեն՝ Izabella Scorupco, հունիսի 4, 1970(1970-06-04), Բելոստոկ, Լեհաստանի Ժողովրդական Հանրապետություն), լեհական արմատներով շվեդացի դերասանուհի, ով հայտնի է դարձել Ջեյմս Բոնդի ընկերուհու դերակատարմամբ։


== Կենսագրություն ==
Իզաբելլա Սկորուպկոն ծնվել է 1970 թվականի հունիսի 4-ին Լեհաստանի հյուսիսում գտնվող Բելոստոկ քաղաքում։ Երբ նա մեկ տարեկան էր, նրա ծնողներն ամուսնալուծվում են, և Իզաբելլան մնում է մոր խնամքի ներքո։ 1978 թվականին նրանք տեղափոխվում են Ստոկհոլմ։
Իզաբելլան սկսել է իր դերասանական կարիերան 1988 թվականին, երբ շվեդիացի ռեժիսոր՝ Ստեֆան Հալդեբրանդը հրավիրում է նրան նկարահանվելու «Ոչ ոք չի սիրում այնպես, ինչպես մենք» (Ingen kan älska som vi) ֆիլմում։ 1990-ականների սկզբին Իզաբելլան փորձում է իր ուժերը երգարվեստի մեջ։ Նա թողարկում է ձայնասկավառակ, որը մեծ հաջողություն է գտնում Շվեդիայում։
Իզաբելլան 1996-1998 թվականներին ամուսնացած է եղել լեհ հոկեյիստ, NHL-ի խաղացող, Մարիուշ Չերկավսկիի հետ։ 1997 թվականի սեպտեմբերին ծնվել է նրանց դուստրը՝ Յուլիան։
2003 թվականի հունվարի 30-ին նա ամուսնացել է ամերիկացի Ջեֆֆրի Ռեյմոնդի հետ, իսկ 2003 թվականի հուլիսի 24-ին ծնվել է նրանց որդին՝ Յակովը։


== Ֆիլմագրություն ==
1988 - Ingen kan älska som vi- Աննելի
1991 - V som i viking- Միայնակ մայր
1994 - Bert- Զինդի Դաբրովսկի
1995 - Det var en mörk och stormig natt- Պետրոնելլա
1995 - Petri tårar- Կարլա
1995 - GoldenEye- Նատալիա Սիմոնովա
1999 - Ogniem i mieczem- Ելենա Կուրցեվիչ
2000 - The Diver- Իրենա Վալդե
2000 - Vertical Limit- Մոնիկա Օբերտահին
2002 - Reign of Fire- Ալեքս Ջեյնսեն
2004 - Exorcist: The Beginning- Սառա
2005 - Alias- Սաբինա
2007 - Cougar Club- Մեյդջ Ստեկ
2007- Solstorm- Ռեբեկա Մարտինսոն
2010 - Änglavakt- Սիսիլիա


== Արտաքին հղումներ ==
Իզաբելլա Սկորուպկո КиноПоиск.Ru կայքում
Հրանտ Պետրոսյան

Հրանտ Զինավորի Պետրոսյան (հունվարի 14, 1927(1927-01-14), Հաթերք, Մարտակերտի շրջան, Արցախ - մարտի 16, 2001(2001-03-16), Նյու Ջերսի, ԱՄՆ), հայ լեզվաբան, հայերենագետ, բանասիրական գիտությունների դոկտոր (1973), պրոֆեսոր (1978)։


== Կենսագրություն ==
Հրանտ Պետրոսյանը ծնվել է 1927 թվականի հունվարի 14-ին Լեռնային Ղարաբաղի Մարտակերտի շրջանի Հաթերք գյուղում, որտեղ ավարտել է միջնակարգ դպրոցը։ 1946 թվականին ավարտել է Ստեփանակերտի ուսուցչական (երկամյա) ինստիտուտը, այնուհետև սովորել է ԵՊՀ բանասիրության ֆակուլտետում, որն ավարտել է 1951 թվականին։ 1954 թվականին պաշտպանել է թեկնածուական ատենախոսություն։ 1955-1956 թվականներին Հրանտ Պետրոսյանը՝ որպես խմբագիր, աշխատել է ԵՊՀ հրատարակչությունում։ 1957-1963 թվականներին եղել է ՀԽՍՀ ԳԱ Հրաչյա Աճառյանի անվան լեզվի ինստիտուտի գիտաշխատող։ 1963-1993 թվականներին դասախոսել է ԵՊՀ-ում։
1973 թվականին Հրանտ Պետրոսյանը պաշտպանել է դոկտորական ատենախոսություն։ 1978 թվականից նա եղել է համալսարանի ընդհանուր և համեմատական լեզվաբանության ամբիոնի պրոֆեսոր, իսկ 1993 թվականից՝ նույն ամբիոնի վարիչ։
Հրանտ Պետրոսյանը վախճանվել է 2001 թվականի մարտի 16-ին Նյու Ջերսիում (ԱՄՆ)։
Հրանտ Պետրոսյանն իր գիտական գործունեության շուրջ 30 տարիների ընթացքում հեղինակել է հայերենագիտույթանն ու ընդհանուր լեզվաբանությանը նվիրված բազմաթիվ հոդվածներ և մենագրական աշխատություններ։ Մասնակցել է «Լեզվաբանական բառարանի» (Երևան, 1975) ստեղծման աշխատանքներին։


== Աշխատություններ ==
Գոյականի առումները հայերենում, Երևան, 1960,
Գոյականի թվի կարգը հայերենում, Երևան, 1972,
Լեզվաբանական բառարան, 1975 (համահեղինակ)
Ակնարկներ հայերենի պատմական ձևաբանության, Երևան, 1976,
Հայերենագիտական բառարան, Երևան, 1987։


== Աղբյուրներ ==
Հ. Պետրոսյան, Հայերենագիտական բառարան, Երևան, 1987, էջ 528-529։
Հրանտ Պետրոսյան
Ռեֆորմացիայի պատ

Ռեֆորմացիայի պատ (ֆր.՝ Monument international de la Réformation, Mur des Réformateurs; գերմ.՝ Internationales Reformationsdenkmal), արձանների և հարթաքանդակների հուշարձան-պատ, որը կառուցվել է 1909 թվականին Ժնևում, Շվեյցարիա, ի պատիվ բողոքական ռեֆորմացիայի հիմնական գործող անձանց և իրադարձությունների՝ ներկայացնելով նրանց արձաններն ու խորաքանդակները։
Ռեֆորմացիոն պատը գտնվում է Ժան Կալվինի կողմից հիմնադրված Ժնևի համալսարանի տարածքում։
1908 թվականին միջազգային մրցույթ է հայտարարվել Ռեֆորմացիայի գործիչների հուշարձանի ստեղծման համար։ Մրցույթին ներկայացվել է 71 առաջարկ ամբողջ աշխարհից, շահել են չորս շվեյցարացի ճարտարապետներ՝ Շառլ Դյուբուան, Ալֆոնս Լավերիերը, Էժեն Մոնոդը և Ժան Թայլենը։ Քանդակները ստեղծել են ֆրանսիացի երկու քանդակագործներ՝ Փոլ Լանդովսկին և Անրի Բուշարը։
Հուշապատը կառուցվել է 1909 թվականին՝ ի պատիվ Կալվինի ծննդյան 400-ամյակի և համալսարանի հիմնադրման 350-ամյակի։ Այն բացվել է 1917 թվականի հոկտեմբերին։
Ռեֆորմացիայի ժամանակ Ժնևը եղել է կալվինիզմի կենտրոնը, և նրա պատմությունն ու ժառանգությունը տասնվեցերորդ դարից ի վեր սերտորեն կապված են բողոքականության հետ։ Աստվածաբանության հետ սերտ կապերի պատճառով պատի վրա առավել ակնառու պատկերված անհատները կալվինիստներ են, ինչպես նաև ներառված են աստվածաբանության առանցքային այլ դեմքեր։
Պատի երկարությունը 100 մետր է, որի վրա տեղադրված են ռեֆորմացիայի գործիչների 10 արձաններ։ Հուշարձանի կենտրոնում տեղադրված են կալվինիզմի գլխավոր դեմքերի չորս հինգ մետրանոց արձանները․

Թեոդոր Բեզա (1519-1605)
Ժան Կալվին (1509-1564)
Գիյոմ Ֆարել (1489-1565)
Ջոն Նոքս (մոտ 1513-1572)Այս արձանները ստեղծվել են երկու ֆրանսիացի քանդակագործների՝ Փոլ Լանդովսկու և Անրի Բուշարի կողմից։
Կենտրոնից դեպի ձախ տեղադրված են հետևյալ անձանց երեք մետրանոց արձանները՝  

Վիլհելմ I Օրանացի  (1533-1584)
Գասպար II դե Կոլինի (1519-1572)
Ֆրեդերիկ Ուիլյամ Բրանդենբուրգցի (1620-1688)Կենտրոնից  դեպի աջ տեղադրված են հետևյալ անձանց երեք մետրանոց արձանները՝

Ռոջեր Ուիլյամս (1603-1684)
Օլիվեր Կրոմվել (1599-1658)
Ստեֆան Բոչկայի (1557-1606)Պատի երկայնքով, կենտրոնական արձանի երկու կողմերում, փորագրված է Ռեֆորմացիայի և Ժնևի կարգախոսը՝ Post TenebrasLux (լատ. Լույս խավարից հետո)։ Կենտրոնական արձանի պատվանդանին փորագրված է քրիստոգրամ ՝ ΙΗΣ։
Պատի եզրերի երկայնքով տեղադրված են երկու քարակոթողներ՝ ի հիշատակ Մարտին Լյութերի և Ուլրիխ Ցվինգլիի։


== Ծանոթագրություններ ==
Հողի թթվայնություն

Հողի թթվայնություն, հողի հիմնական հատկություն, որը պայմանավորված է հողի լուծույթում ջրածնի, ինչպես նաև հողի կլանող կոմպլեքսում ջրածնի և ալյումինի փոխանակային իոնների առկայությամբ։ Բարձր թթվայնությունը բացասաբար է ազդում բույսերի զարգացման և հողի օգտակար բազմաթիվ մանրէների կենսագործունեության վրա։ Տարբերում են ակտիվ և պոտենցիալ թթվայնություն։ Ակտիվը ջրային սուսպենզիայում (հող, ջուր՝ 1։ 2, 5) ջրածնի իոնների ակտիվությունն է և արտահայտվում է pH-ով (ջրածնային ցուցիչ)։ Եթե հողի pH-ը 7 է, ապա ռեակցիան չեզոք է, 7-ից ցածր՝ թթվային է։ Պոտենցիալ հողի թթվայնությունը լինում է փոխանակային և հիդրոլիտիկ։ Փոխանակայինը նկատվում է, երբ հող են մտցնում ֆիզիոլոգիապես թթու պարարտանյութեր։ Որոշ գիտնականների կարծիքով փոխանակային թթվայնությունը պայմանավորված է հողի կլանող կոմպլեքսում ջրածնի և ալյումինի իոնների առկայությամբ։ Հիդրոլիտիկ թթվայնությունը պայմանավորված է հողում ջրածնի իոնների առկայությամբ, որոնք դուրս չեն մղվում կլանող կոմպլեքսից չեզոք աղերով, բայց ընդունակ են փոխանակման ուրիշ կատիոններով՝ հողը հիմքերով կամ հիմնային աղերով մշակելիս (օրինակ, նատրիումի ացետատի լուծույթով)։ Հողի հանքային պարարտացման ժամանակ պետք է հաշվի առնել հողի թթվայնության աստիճանը։ Հողի թթվայնությունը նորմալացվում է հողերի կրացմամբ։
Նոր կյանք (թերթ)

Անվան այլ կիրառումների համար տե՛ս՝ Նոր կյանք (այլ կիրառումներ)Նոր կյանք, Լիբանանում լույս տեսնող պարբերաթերթ։


== Պատմական ակնարկ ==
1957—1973 թվականներին լույս է տեսել իբրև կինոարվեստի և հեռուստատեսության շաբաթաթերթ։ 1976 թվականին վերահրատարակվել է իբրև ազգային, ընկերային, տնտեսական և առևտրական շաբաթաթերթ, իսկ 1977—1978 թվականներին՝ գովազդային թերթ։ Խմբագիրներ՝ Հարություն Սահակյան, Լեռն Թորոսյան, Մանվել Գազանճյան, Կարո Գազանճյան, Վահան Ճանսըզյան։


== Թեմատիկա ==
Հայ ընթերցողին հաղորդակից է դարձրել ազգային և համաշխարհային մշակույթին, գրականությանը, կինոարվեստին, թատրոնին, երաժշտությանն ու կերպարվեստին, պարբերաբար հոդվածներ տպագրել հայ և համաշխարհային կինոյի նորությունների ու նշանավոր վարպետների մասին, մեծ տեղ հատկացրել Երևանի թատերական կյանքին, Հայաստանի մշակութային նվաճումներին։
Ավելի քան տասնամյա ընդհատումից հետո վերստին լույս է տեսել 1991 թվականին, իբրև անկախ ամսաթերթ՝ նախաձեռնությամբ Մ. Գազանճյանի (վարիչ և խմբագիր) և Սեմ Բագուպյանի։
Հրատարակում է Հայաստանից, սփյուռքահայ տարբեր գաղութներից, ինչպես և միջազգային բնույթի հասարակական, տնտեսական, մարզական, մշակութային, երաժշտական և այլ լուրեր ու հոդվածներ։ 1996 թվականին Ս. Րագուպյանը հեռացել է «Նոր կյանքից» և հիմնել «Գիտակ» ամսագիրը։ 1996-1998 թվականներին «Նոր կյանք»-ի գործերը վարել է Մ. Գազանճյանը՝ իբրև ամսաթերթի տեր և խմբագիր։
Յուրակտաու (այլ կիրառումներ)

Յուրակտաու, կարող է վերաբերել՝

Յուրակտաու - գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Յուրակտաու - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Տարասովսկի շրջան

Տարասովսկի շրջան (ռուս.՝ Тарасовский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Տարասովսկի ավանը։ Տարածքը կազմում է 2767,47 կմ², բնակչությունը՝ 29,8 հզ. (2010 թ. տվյալներով)։ Շրջանի մեջ է մտնում 10 գյուղական համայնք։
Սերխիո Գոնսալես

Սերխիո Գոնսալես Սորիանո (իսպ.՝ Sergio González Soriano; նոյեմբերի 10, 1976(1976-11-10), Օսպիտալետ դե Լյոբրեգատ), իսպանացի ֆուտբոլիստ, կիսապաշտպան, մարզիչ։


== Կարիերա ==


=== Ակումբային ===
Գոնսալեսն իր հայրենի քաղաքի «Օսպիտալետ» ակումբի սան է։ 1994 թվականին սկսել է հանդես գալ թիմի հիմնական կազմում՝ խաղալով Սեգունդա Բ-ում։ Հաջորդ տարի նա տեղափոխվել է «Էսպանյոլի» պահեստային թիմ՝ «Էսպանյոլ Բ»։ Ակումբի կազմում անցկացրած 3 տարվա ընթացքում նա մասնակցել է 100 խաղի և խփել 11 գոլ։ 1998 թվականին տեղափոխվել է «Էսպանյոլ», որի հետ 1999/2000 մրցաշրջանում նվաճել է Իսպանիայի գավաթ։ «Էսպանյոլի» կազմում նա անցկացրել է ընդհանուր առմամբ 107 խաղ և խփել 10 գոլ։ Դրանից հետո նա մեկնել է Գալիսիա՝ խաղալով «Դեպորտիվոյի» կազմում։ Այդ թիմի հետ նա նվաճել է Իպանիային գավաթը և Իսպանիայի Սուպերգավաթը։ Պաշտոնական տարբեր մրցաշարերում նա «Դեպորտիվոյի» կազմում մասնակցել է 306 խաղի և խփել 29 գոլ։ 2010 թվականին տեղափոխվել է «Լևանտե»։


=== Միջազգային ===
Իսպանիայի հավաքականի կազմում Սերխիո Գոնսալեսը մասնակցել է 11 խաղի։ Հանդես է եկել 2002 թվականի աշխարհի առաջնությունում, որտեղ իսպանացիները հասել են մինչև քառորդ եզրափակիչ՝ պարտվելով Հարավային Կորեային։ Այդ մրցաշարում Գոնսալեսը մասնակցել է 1 խաղի՝ Հարավաֆրիկյան Հանրապետության հավաքականի հետ հանդիպման 53-րդ րոպեին փոխարինելով Դավիդ Ալբելդային։
1998 թվականից մինչև 2018 թվական խաղացել է նաև Կատալոնիայի հավաքականում։ Ռեկորդ է սահմանել անցկացրած խաղերի թվով։ Ընդհանուր առմամբ անցկացրել է 16 խաղ և խփել 2 գոլ։ Արգենտինայի հավաքականի դեմ ընկերական խաղում գրավել է հակառակորդի դարպասը տուգանայինից։


=== Մարզչական ===
Խաղացողի կարիերան ավարտելուց հետո Սերխիո Գոնսալեսն ընդգրկվել է «Էսպանյոլ Բ»-ի մարզչական շտաբում, իսկ 2013 թվականին դարձել է թիմի գլխավոր մարզիչ։ 2014 թվականի մայիսի 27-ին Սերխիո Գոնսալեսը փոխարինել է Խավիեր Ագիրեին «Էսպանյոլի» գլխավոր մարզչի պաշտոնում։ Ճանաչվել է Կատալոնիայի լավագույն մարզիչ 2014/2015 մրցաշրջանում, սակայն հեռացվել է պաշտոնից 2015 թվականի դեկտեմբերի 14-ին՝ չնայած նրան, որ ակումբը միջին տեղ էր զբաղեցնում մրցաշարային աղյուսակում։


== Ձեռքբերումներ ==
«Էսպանյոլ»

Իսպանիայի գավաթակիր - 1999/00«Դեպորտիվո»

Իսպանիայի գավաթակիր - 2001/02
Իսապնիայի Սուպերգավաթակիր - 2002


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Աստերոիդների ցանկ (57901-58000)

Աստերոիդների ցանկ (57801-57900)  • Աստերոիդների ցանկ  • Աստերոիդների ցանկ (58001-58100)
 Աստերոիդների ցանկ (57801-57900)  • Աստերոիդների ցանկ  • Աստերոիդների ցանկ (58001-58100)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Սիմոնոսեկի (նեղուց)

Անվան այլ կիրառումների համար տե՛ս՝ Սիմոնոսեկի (այլ կիրառումներ)Սիմոնսեկի՝ Կամմոռն նեղուց Հոնսյու և Կյուսյու կղզիների միջև (Ճապոնիա)։ Միացնում է Ներքին ճապոնական ծովը Ճապոնական ծովի հետ։ Երկարությունը 28 կմ է, նվազագույն լայնությունը՝ 1,8 կմ, խորությունը նավարկուղում՝ մոտ 10 մ․: Նավահանգիստներն են՝ Սիմոնոսեկին, Մոձին, Վակամացուն և Կոկուրան։
Փսոու (գյուղ)

Սալմե կամ Փսոու  (աբխազ.` Ҧсоу, վրաց.՝ სალმე, էստ․՝ Salme),  գյուղ Աբխազիայի Գագրայի շրջանում, Գագրայից 17 կմ հյուսիս-արևմուտք, Փսոու գետի ձախ ափին։ Գտնվում է ծովի մակարդակից 550 մ բարձրության վրա։


== Բնակչություն ==
1959 թվականի տվյալներով գյուղն ուներ 1268 բնակիչ, հիմնականում էստոնացիներ, հայեր և ռուսներ։ 1989 թվականի հաշվառումների համաձայն, գյուղում բնակվում էր 1659 մարդ, հիմնականում էստոնացիներ, հայեր, վրացիներ և հույներ։ 2015 թվականի դրությամբ, գյուղում բնակվում էին 530 էթնիկ էստոնացիներ, իսկ դպրոցում, մասամբ հնարավորություն կար կրթություն ստանալու նաև էստոներեն լեզվով։
Բնակիչներն զբաղվում են ծխախոտի, եգիպտացորենի, բանջարեղենի մշակությամբ, այգեգործությամբ, անասնապահությամբ, շերամապահությամբ և մեղվաբուծությամբ։ Գյուղն ունի ութամյա դպրոց, մշակույթի տուն, մանկապարտեզ և բուժկայան։


== Պատմական ակնարկ ==
19-րդ դարի վերջերին, մերձբալթյան Էստլյանդիա նահանգում գտնվող Կուուսալու ծխական համայնքից եկած էստոնացի վերաբնիկները, 1884 թվականին, Աբխազիայի Փսոու-ախաբլա գյուղի մոտ կառուցել են ոչ մեծ անտառահատարան։ Արմատախիլ անելով ծառերը և չորացնելով ճահճուտը, նրանք տնկել էին սալորենու այգիներ և զբաղվում էին բանջարեղենի մշակությամբ։ 1885 թվականին գյուղը կոչվեց Սալմե։ 1992-1993 թվականների վրաց-աբխազական հակամարտության ժամանակ, էստոնացիների մի մասը հայրենադարձվել է Էստոնիա։
Հայերը եկել են Սամսունի շրջակայքի գյուղերից` 1915 թվականին։
1992 թվականին, Աբխազիայի կառավարության որոշմամբ, գյուղը վերանվանվել է Փսոու, համանուն գետի անունով։


== Ծանոթագրություններ ==
Բրիդջերթոն

«Բրիդջերթոն» (անգլ.՝ Bridgerton), Նեթֆլիքսով հեռարձակվող ամերիկյան հեռուստասերիալ, որի հեղինակներն են Քրիս Վան Դուսենը և Շոնդա Ռայմսը։ Սյուժեի հիմքում ընկած է Ջուլի Քուինի «Հերցոգը և ես» վեպը, գլխավոր դերերը կատարել են Ռեգե Ժան Փեյջը և Ֆիբի Դայնեվորը։ Առաջին եթերաշրջանի պրեմիերան կայացել է 2020 թվականի դեկտեմբերի 25-ին, 2021 թվականի հունվարին այն երկարացվել է երկրորդ եթերաշրջանով, նույն թվականի ապրիլին՝ երրորդ և չորրորդ եթերաշրջաններով։


== Սյուժե ==
Հեռուստասերիալի գործողություններն իրականացվում են Ռեգենտական դարաշրջանի զուգահեռ իրականության Լոնդոն քաղաքում։ Գլխավոր հերոսները Բրիդջերթոն ընտանիքի չորս եղբայրներ և քույրեր են, որոնք սկսում են իրենց կյանքը վերնախավում։ Ընտանիքի նպատակը կայանում է ավագ աղջկան՝ Դաֆնային ամուսնացնելու մեջ։ Չնայած աղջկա արժանիքներին՝ տղամարդիկ չեն շտապում հերթ կանգնել նրա համար։ Նաև ողջ ընթացքին խանգարում է բամբասանքներով լցված բուլվարային լրագիրը, որը հրատարակում է հանելուկային լեդի Ուիսլդաունը, որն իր լրագրի էջերում քննարկում է յուրաքանչյուր սիրավեպ և շշուկներ։ Ոչ ոք չգիտի, թե որտեղից է նա ստանում այդ տեղեկությունները։ Միևնույն ժամանակ Լոնդոնում հայտնվում է թեթևսոլիկ և բոլորի կողմից սիրված հերցոգ Հասթինգսը, որի համար հարսնացուները հերթ են կանգնում։ Նա առաջարկում է Դաֆնային մի ծրագիր, որը թույլ կտար նրան փրկել սեփական կյանքը, իսկ իրեն՝ զերծ մնալ պնդերես աղջիկներից և նրանց մայրերից։


== Դերերում ==
Ֆիբի Դայնեվոր՝ Դաֆնա Բրիդջերթոն
Ռեգե-Ժան Փեյջ՝ Սայմոն Բասեթ, հերցող Հասթինգս
Ջոնաթան Բեյլի՝ Էնթոնի Բրիդջերթոն, վիկոնտ Բրիդջերթոն
Գոլդա Ռոշավել՝ Թագուհի Շարլոտա


== Արտադրություն և թողարկում ==
Նախագծի մասին հայտարարվել է 2018 թվականի հուլիսի 20-ին։ Նկարահանումներն անցկացվել են Լոնդոնում և Բաթում (Սոմերսեթ)։ Հեռուստասերիալի պրեմիերան կայացել է 2020 թվականի դեկտեմբերի 25-ին։ Երկրորդ եթերաշրջանի նկարահանումները կայացել են 2021 թվականի գարնանը։ 2021 թվականի ապրիլին նախագիծը երկարացվել է երրորդ և չորրորդ եթերաշրջաններով։
		
		
		
		


== Էպիզոդներ ==


== Ընդունելություն ==
Քննադատները նշում են հեռուստասերիալում ներկա վերնախավում ոչ եվրոպոիդ արտաքինով անձանց դերակատարումը, ինչը հստակ կերպով չի համապատասխանում  19-րդ դարի սկզբում Անգլիայի իրականությանը։ Հեղինակ Քրիս Վան Դուսենը ոգեշնչվել է աֆրիկյան ծագմամբ Շարլոտա Մաքլենբուրգ Ստրելիցկայի մասին սպեկուլյացիայից «որպեսզի կարողանա ստեղծել ալտերնատիվ պատմություն, որտեղ Շարլոտա թագուհու խառը ծագումը եղել է ոչ միայն անդրդելի փաստ, այլ նաև վերաիմաստավորել է Անգլիան սևամորթ և այլ մաշկի այլ գույն ունեցող անձանց համար»։ Վան Դուսենը հայտարարել է, որ քասթինգը ռասայի տեսանկյունից հենց այնպես չի վերցվել, քանի որ «մաշկի գույնը և ռասան շոուի մասնիկն են»։
Քննադատները հեռուստասերիալը հետաքրքիր են համարել, դրա հետ մեկտեղ նաև նշել են Դաֆնայի և Սայմոնի միջև եղած հարաբերությունների թունավոր բնույթը և սիրո ճանապարհին անանցանելի արգելքների հաղթահարումը։ Հեռուստադիտողները նաև նշել են, որ վեպը սկսվում է որպես թունավոր հարաբերությունների դասական սցենար՝ տղամարդու տրամադրությունը փոխվում է շատ արագ, նա գաղտնիքներ է պահում իր սիրելիից, իսկ կյանքի նկատմամբ նրանց հայացքներն արմատապես տարբերվում են։


== Ծանոթագրություններ ==
Զաղապայի գավառակ

Զաղապա, գավառակ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթում։ Շապին Գարահիսարի գավառի կազմի մեջ։ Կենտրոնը Զաղապա ավանն էր։
Գավառը տարածվում էր Ակշարօվա գաշտավայրի արևելյան ծայրամասում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զագոս

Զագոս, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից արևելք, Ճորոխի ձախակողմյան փոքրիկ վտակներից մեկի ափին, Ճորոխից 4.5 կմ հարավ, փոքրիկ բարեբեր սարավանդում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ունթերֆյորինգ

Ունթերֆյորինգ (գերմ.՝ Unterföhring), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 9931 մարդ (դեկտեմբերի 31, 2010): Զբաղեցնում է 12,80 կմ² մակերես։ Պաշտոնական կոդ՝  09 1 84 147:


== Ժողովրդագրություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Աստերոիդների ցանկ (221501-221600)

Աստերոիդների ցանկ (221401-221500)  • Աստերոիդների ցանկ  • Աստերոիդների ցանկ (221601-221700)
 Աստերոիդների ցանկ (221401-221500)  • Աստերոիդների ցանկ  • Աստերոիդների ցանկ (221601-221700)
Վոսկրեսենովկա (այլ կիրառումներ)

Վոսկրեսենովկա, կարող է վերաբերել.

Վոսկրեսենովկա - գյուղ Ուկրաինայի Խարկովի մարզի Բոգոդուխովի շրջանում։ Բնակավայրը նախկինում նաև անվանվել է Կիրիյակովկա։ Հիմնադրվել է 1769 թվականին։
Վոսկրեսենովկա - գյուղ Ռուսաստանի Լիպեցկի մարզի Լիպեցկի շրջանի կազմում։
Աբդլմսեհ Արծրունի (15-րդ դար)

Աբդլմսեհ Արծրունի (14-րդ դար, Ամյուկ, Ամյուկի իշխանություն - 15-րդ դար), հայ իշխան Կարա-Կոյունլուների պետությունում, Վասպուրականի Ամյուկ բերդի տերը, Մելիք Ստեփանոսի որդին, Աղթամարի կաթողիկոսներ՝ Զաքարիա Գ-ի եղբայրը և Դավիթ Գ-ի եղբորորդին, Հայոց վերջին արքա Սմբատ Արծրունու հորեղբայրը, Սեֆեդինյանների (Արծրունիներ) իշխանական տոհմից։


== Կենսագրություն ==
Ծնվել է Մելիք Ստեփանոսի և Խաթուն Մելեքի ընտանիքում։ Եղբայրներն են՝ Զաքարիա Գ-ն, Գուրջիբեկը, Տուղշահբեկը, Դովլաթշահը և Ասլանբեկը։


== Ծանոթագրություններ ==
Օշականի Մեսրոպ Մաշտոցի անվան միջնակարգ դպրոց

Մեսրոպ Մաշտոցի անվան միջնակարգ դպրոցը դպրոց է Արագածոտնի մարզի Օշական գյուղում։


== Պատմություն ==
Դպրոցը գոյություն է ունեցել վաղուց, սակայն 1945 թվականին երբ դպրոցի տնօրեն է դառնում Հարություն Ստեփանյանը , նրա ջանքերով կառուցվում է դրոցի ներկայիս շենքը, մինչ այդ դասերն անց էին կացվում Օշականի Սուրբ Մեսրո Մաշտոց եկեղեցու դրատանը(այն կառուցվել էր 1914 թվականին)։ Ստեփանյանի ջանքերով դրոցը կոչվում է Մեսրոպ Մաշտոցի անունով։
Այժմ դպրոցը միջնակարգ դպրոց է, ուր սովորում են մոտավորապես 700 աշակերտներ։ Բաղկացած է 3 մասնաշենքից։
Դպրոցի աշակերտները բազմիցս մասնակցել են տարբեր օլիմպիադաների և մրցույթների։2010 թվականին դպրոցը մասնակցել է «Հայ ասպետ» հեռուստախաղին։


== Ընդհանուր տեղեկություններ ==


=== Դասասենյակները ===
Ֆիզիկայի լաբորատորիան կոչվում է Բժշկական գիտությունների դոկտոր, պրոֆեսոր, ՌԴ վաստակավոր գյուտարար Հովհաննես Վարդանի Հովհաննիսյանի անունով։


== Տնօրենները 1936 թ-ից ==


== Մանրամասները ==
http://oshakan.schools.am/ Archived 2016-03-12 at the Wayback Machine.
Oshakan@ac2k.am
Դպրոցի էջը Օշական.weebly.com կայքում
Դուվակինայի մասնավոր օրիորդաց վարժարան (Նովոչերկասկ)

Ա. Դ. Դուվակինայի մասնավոր օրիորդաց վարժարան (ռուս.՝ Частная женская гимназия А. Д. Дувакиной), մշակութային ժառանգության տարածաշրջանային նշանակության օբյեկտ Ռուսաստանի Դաշնության Ռոստովի մարզի Նովոչերկասկ քաղաքում։ Ուսումնական հաստատությունը գտնվում էր Ատամանսկայա փողոց, 42 հասցեի շենքում։ Որոշ աղբյուրներում հիշատակվում է որպես աղջիկների համար Ալեքսեևյան մանկատան շենք։


== Պատմություն ==
Կախված աղբյուրից` մասնավոր վարժարանի բացման ամսաթիվը տատանվում է 1880 և 1889 թվականների միջև։ Վարժարանը դարձել է բաց ուսումնական հաստատություն, որտեղ կարող էին սովորել միջին խավի և այլ դասերի երեխաներ։ 1921 թվականին վարժարանը դարձավ առաջին և երկրորդ աստիճանների երկրորդ մատչելի միավորված խորհրդային դպրոց։ Որոշ ժամանակ անց այստեղ արդեն տեղավորված էր արդյունաբերական-տնտեսական, հատիկաշտեմարանային և անասնաբուժական տեխնիկումը։
XXI դարում նախկին վարժարանի շենքում սովորողներին է ընդունում Ռուսաստանի Դաշնության  գյուղատնտեսության և պարենի նախարարության Ռոստովի կադրերի վերապատրաստման և ագրոբիզնեսի ինստիտուտը։ 1992 թվականից շենքը համարվում է ճարտարապետության հուշարձան և մշակութային նշանակության օբյեկտ։


== Նկարագրություն ==
Երկհարկանի շենքի շինարարությունն ավարտվել է քիչ ավելի վաղ, քան կայացել է ուսումնական հաստատության պաշտոնական բացումը։ Տունը կառուցվել է ամպիր ոճով։ Այս մասին են վկայում պատուհանների համաչափ դասավորությունը, պատերի բաժանումը հարթ որմնասյուների օգնությամբ։ Կառուցելիս շքամուտքը տեղափոխվել է կենտրոնական առանցքից։ Նախկինում դուրս բերված առմուտքի տեղում կախովի հովանոց էր։ Տան ճակատն աչքի է ընկել խիստ դեկորով և տարրերի տեղաբաշխման ռացիոնալությամբ։ Տան վերին հարկը զարդարում են շատ ավելի մեծ քանակությամբ դեկորատիվ տարրեր, քան ստորին հարկը։


== Ծանոթագրություններ ==
Ռոբերտ Մելսոն

Ռոբերտ Մելսոն (անգլ.՝ Robert Melson, 1937), ամերիկյան գիտնական-քաղաքագետ։ Պարդյուի (ԱՄՆ) համալսարանի պրոֆեսոր։


== Գործունեություն ==
Գիտական հետազոտությունները հիմնականում վերաբերում են էթնիկական և ռասայական միջադեպերին, ներառյալ՝ ցեղասպանությանը։ «1894-1896 թթ. հայերի ջարդի տեսական ուսումնասիրությունը» (1982), «Սադրանք թե ազգայնականություն. 1915 թ. հայերի ցեղասպանության տեսական վերլուծություն» (1986), «1915 թ. հայկական ցեղասպանության պատճառների մասին» (1989) աշխատությունները նվիրված են Թուրքիայում հայերի ցեղասպանությանը։
Մելսոնը, ուսումնասիրելով հայերի ցեղասպանության պատճառները, եզրակացնում է, որ անհիմն է այն տեսակետը, ըստ որի, իբր, ցեղասպանությունը սադրել են իրենք հայերը՝ ձգտելով քայքայել Օսմանյան կայսրությունը, և դրանով իսկ դարձել մահացու սպառնալիք թուրքերի համար։ Մելսոնը ցույց է տվել, որ հայ քաղաքական կուսակցությունները համագործակցել են երիտթուրքերի հետ, որ հայերն ընդամենը ցանկացել են ունենալ ավելի լայն ինքնավարություն իրենց ներքին կյանքում, երաշխիքներ իրենց անվտանգության։ Մինչդեռ, գալով իշխանության գլուխ, երիտթուրքերը օսմանականությունը փոխակերպել են նեղ թուրքական ազգայնամոլության։ Մոլի ազգայնականներ Թալեաթը, Էնվերը և ուրիշներ ձգտում էին ստեղծել նոր կայսրություն՝ ներառելով Կովկասը և Միջին Ասիան։ Առաջին համաշխարհային պատերազմի (1914-1918) ժամանակ հայերը, Թուրքիայում մեծաքանակ քրիստոնյա ազգը, դիտվեցին որպես Թուրքիայի ավանդական թշնամու՝ Ռուսաստանի աջակիցներ։ Մելսոնի կարծիքով այս գործոններն էին պատճառը, որ հայերը դարձան երիտթուրքերի անկարողության «քավության նոխազ»։ Մելսոնը համեմատել է հայերի և Երկրորդ համաշխարհային պատերազմի ժամանակ հիտլերականների կողմից իրագործված հրեաների ցեղասպանությունը, բացահայտել նրանց միջև տարբերությունները։


== Երկեր ==
Theoretical Inquiry into the Armenian Massacres of 1894-96, "Comperative Studies in Society and History", 1982, v. 24, N 3
Provocation or Nationalism։ A Theoretical Inquiry into the Armenian Genocide of 1915 In "The Armenian Genocide in Perspective", Nev Brunswick, NY, 1986


== Ծանոթագրություններ ==
Զեմո Ամբրեթի

Զեմո Ամբրեթի (վրաց.՝ ზემო ამბრეთი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1160 մետր բարձրության վրա։ Շրջկենտրոն Քարելից հեռու է 15 կմ։


== Ծանոթագրություններ ==